**Харолд 220208**

**Бізге ең керегі – сүйіпеншілік пе?**

***«Сүймейтін кісі Құдайды білмейді, өйткені Құдай — сүйіспеншілік.»***

***(Жоханның 1-хаты 4:8)***

1874 жылы, небәрі 23 жастағы жас жігіт «Әлемдегі ең ұлы нәрсе» деп аталатын шағын кітап жазды. Генри Драммонд жұмысының тезисі: «Махаббат - әлемдегі ең ұлы күш». Біреу: «Бұл оның заманында солай болған шығар, бірақ бүгінде олай емес. Жағдай өзгерді!» деп айтуы мүмкін. Ия, шынымен де, бәрі өзгерді. Бұл ешкім дауламайтын бір мәселе.

Біздің бүгінгі әлем электронды гаджеттерге, химиялық сиқырға, ғарышты игеруге, үлкен компьютерлерге және жойғыштығы мегатоннамен өлшенетін бомбаларға толы. Бүгінде көптеген адамдар Пауылдың Қорынттықтарға 1-хат 13-те айтқан сүйіспеншілігі шынымен қоғамға және біздің әлемге көп әсер етеді ме деп ойланады. Соңғы күндері көптеген адамдар, өздерін ұмытып, махаббат сабағын алу керек екенін айтады. Бұл шынымен рас па? Біз жек көруді тоқтатып, мейлі ол көршіміз болсын, мейлі дүние жүзіндегі басқа ұлт адамы болсын – оларды сүйіп бастау соншалықты қарапайым ма?

Мен әлемге тек махаббат керек деп айтатын бірнеше куәгерлерді білемін. Біріншісі – атеист, философ Бертран Рассел. Қырғи-қабақ соғыс кезінде Ұлыбританиядағы «бомбаға тыйым салу» шерулерімен танымал болған Рассел Колумбия университетінде келесідей түсініктеме берді: «Мәселенің түбірі өте қарапайым және ескі нәрсе. Айтайын дегенім – бұл туралы айтқаным үшін кешіріңіз – бұл, махаббат. Мәсіхшілік махаббат немесе жанашырлық. Егер сіз мұны сезсеңіз, сізде өмір сүрудің мотиві, іс-әрекетте жетекші, батылдық үшін себеп, адалдық үшін міндетті қажеттілік бар».